Pärnu Muusikakool

**Pärnu Muusikakool** on Pärnus tegutsev muusikakool, mis tegutseb aadressil Aida 4 Pärnu Kontserdimaja ruumides. 

Kool asutati jaanuaris 1945 Pärnu Lastemuusikakoolina. 

## Direktorid
* 1945–1951 Peeter Laja
* 1951–1979 Õie Kurg
* 1980–1985 Vivian Traks
* 1986–2009 Silvi Baradinskas
* 2009–2013 Karin Veissmann
* alates 2013 Mall Türk

## Ajalugu
Kui kool 1945. aastal asutati, alustas seal tööd 8 õpetajat ja õpinguid 124 õpilast. Koolis õpetati laulmist ning klaveri-, viiuli- ja puhkpillimängu. 1947. aastal lisandus valikusse ka akordioniõpe ja 1949. aastal tšelloõpe. 1986. aastal avati koolis löökpillide klass, aasta pärast seda kandleklass. Kitarri hakati õpetama aastal 1994 ning kõige hiljutisemad pillid on fagott, oboe ja orel ning avati ka rütmimuusikaosakond. Soovijatel on lisaks võimalik tutvuda ka kirikumuusika alustega.

Kool on oma asukohta muutnud mitu korda. Pärnu Lastemuusikakool alustas oma tegevust praeguses Vanalinna koolis aadressil Võidu (nüüd Nikolai) 26, kuid sama aasta lõpus kolis juba vastasmajja aadressile Võidu 17 (praegune elumaja). Selles hoones tegutses kool kuni aastani 1958 ning siis koliti aadressile Võidu 27 (praegune Pärnu Linnagalerii). 1990. aastal muutis kool oma nime Pärnu Lastemuusikakoolist Pärnu Muusikakooliks, et ka täiskasvanud huvilistele anda pilliõppe võimalust. Oma praegusesse hoonesse, Pärnu Kontserdimajja, kolis kool 2003. Aastal.

## Kollektiivid
Pärnu Muusikakoolis tegutsevad suuremad koosseisud: 

* Puhkpilliorkester 
* Sümfooniaorkester
* Bigband
* Brassansambel
* Rütmimuusikaosakonna bändid

## Õpetatavad pillid
Pärnu Muusikakoolis õpetatakse lisaks laulmisele järgmisi instrumente:  

* Klahvpillid: klaver, orel ja klavessiin 
* Keelpillid: viiul, vioola, tšello, kontrabass ja kitarr 
* Puhkpillid: flööt, saksofon, oboe, klarnet, fagott, metsasarv, trompet, tromboon ja tuuba 
* Löökpillid 
* Rütmimuusika osakonnas: RM-kitarr, RM-klaver, RM-basskitarr, RM-akordion, RM-löökpillid ja RM-laul 
* Rahvamuusika pillid: akordion ja kannel 
* Soololaul

## Õppemudel

* Ettevalmistav klass (valikuline) 
* Algaste 2–3 aastat 
* Noorem aste 2–3 aastat, võimalus valida kas põhiõpe (süva/tavaõpe) või vabaõpe
* Vanem aste 3–5 aastat võimalus valida kas põhiõpe (süva/tavaõpe) või vabaõpe
* Lisa-aastad (valikuline)

Ettevalmistusklassi on oodatud lapsed alates 6.eluaastast.  Ettevalmistuskass on mõeldud pillide ja muusikaga tutvumiseks.

## Traditsioonid

* Õpetajate kontsert 
* Lõpetajate kontsert
* Klaverimuusika päev 
* Nobenäpupäev
* Perede kontsert
* Minu esimene esinemine 
* Muusikapäev 
* Pillitutvustuskontsert 
* Kevad- ja jõulukontsert

## Koduleht
Pärnu Muusikakoolil on olemas oma koduleht, kust saab leida vajaliku info ja vastused küsimustele, mis kooli kohta tekkinud on. Kodulehe disain on viimase paari aasta jooksul muudetud paremaks kui varem. Sealt leiab infot nii kollektiivi, õppimise, grupitundide, tulevaste sündmuste kui ka kooli enda kohta. Hiljuti on valminud ka kooli tutvustav video.

Pärnu Muusikakooli kodulehel on kasutatud mobiilikeskset lähenemist, mis tähendab seda, et mobiiltelefonist ja tahvelarvutist on koduleht väga mugavalt kasutatav.

## Vilistlasi
Pärnu Muusikakoolis on teiste seas õppinud: Valdur Roots, Arbo Valdma, Vardo Rumessen, Leo Normet, Aivar Mäe, Andrus Haugas, Pille Lill, Ülle Jantson, Jekaterina Põldots, Raivo Tafenau, Andrus Ostrov, Kristel Laas, Kristjan Kasearu, Madis Muul, Rauno Pella, Pipilota Neostus, Rahel Talts, Sander Udikas, Ivo Lille, Janno Varma, Ra Luhse jt.

## Õpiperiood
Õppeaasta kestab 1. septembrist 31. augustini.

## Koostöö Pärnu Kunstide Kooliga
Pärnu Muusikakoolil ja Pärnu Kunstide Koolil on juba pikki aastaid olnud väga hea koostöö. Paljud muusikakooli õpilased käivad kunstide koolis orkestrites ja ansamblites ning vahel tehakse ka erialatunde just seal. Mitmed õpetajadki töötavad mõlemas koolis ja on nii mitmeidki koosseise, mis koosnevad just mõlema kooli õpilastest. 

## Viited

## Välislingid
*Kooli koduleht